Casa Cogollo

Casa Cogollo (znana i kao Palladijeva kuća) je renesansna palača u ulici Corso Palladio u Vicenzi, gradu u Sjevernoj Italiji (Provinciji Vicenza). Projekt kuće pripisuje se Palladiju. Historija i karakteristike Casa Cogollo nikad nije bila dom velikog arhitekta, osim što je on po svemu sudeći realizirao njenu fasadu na objektu iz 15. vijeka. Do toga je došlo jer je Veliko vijeće Vicenze obećalo izdati dozvolu uglednom notaru Pietru Cogollu, uz uvjet da mora podići dostojnu fasadu kao doprinos dekoraciji grada te za to potrošiti najmanje 250 dukata. Kako za taj objekt nema orginalnih dokumenata i crteža, ustalilo se mišljenje da je ta vrlo elegantna fasada Palladijevo djelo, iako ima i onih koji sumnjaju u to. Mnogo tog ukazuje da je to ipak njegov projekt, u kom je tu relativno usku plohu rješio na vrlo inteligentan način, naglasivši njenu vertikalnost polustupovima u prizemlju koji nose neku vrst tabernakula na katu, uokvirenog pilastrima. Arkada u prizemlju okružena je s dvije pravokutne prostorije koje daju svjetlost i olakšavaju pristup portiku, kao da se radi o nekoj bazilici. Casa Cogollo je 1994. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Casa Cogollo, Vicenza (na portalu Palladio museum) (it)